ผมมีอวัยวะเพศชายขนาดผิดปกติในลักษณะไม่แข็งตัวมีความสั้นเพียง 10~ cm หรือน้อยถ่าน AA พอทราบโรคนี้ไหมครับว่าโรคอะไร และมีแนวทางแก้ไขได้ทางไหนบ้าง สามารถมีลูกได้มั้ย ตอนนี่เครียดมากมาย ขอบครับ
สวัสดีค่ะ การที่อวัยวะเพศไม่แข็งตัว อาจมีสาเหตุจากหลายอย่างเช่น1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กส่วนขนาดของอวัยวะเพศนั้นไม่สามารถเปลี่ยนแปลงได้ และไม่ได้บ่งบอกว่าจะสามารถทำให้ผู้หญิงตั้งครรภ์ได้หรือไม่ได้ค่ะ ความแข็งแรงและจำนวนอสุจิในน้ำอสุจิจะสำคัญกว่าค่ะแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายหรือไม่ก่อนการดูแลตัวเองเบื้องต้น ปรับทัศนคติทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์อีกทั้งยังไม่ทราบแน่ชัดว่าสาเหตุมาจากอะไร และไม่ควรใช้ยาใดๆทั้งแบบฉีดหรือรับประทานเพื่อเพิ่มขนาดของอวัยวะเพศเพราะอาจทำให้มีการติดเชื้อตามมาภายหลังได้